Letjenna

Letjenna (eller Letjerna) er ei elv i Elverum kommune i Innlandet. Elva er ei 13,7 km lang sideelv til Glåma som munner ut i den nordre delen av Strandbygda ved Svanåsen. Elva har sitt utspring i stormyra Strandkjølen, øverst i Letjenndalen ca. 18 km nord for Elverum sentrum. Letjenna får tilførsel fra sideelva Vesle Letjenna, samt bekkene Svartbekken, Kråkbekken og Hølbekken. 

Letjenna har et nedbørsfelt på omtrent 68,3 km2. En bestand av ørret holder til i elva, og Glommaørreten gyter i de nederste delene av elva.  Rødlistearten småsalamander (NT) er observert langs elva.

Referanser 

Elver i Elverum
Glommavassdraget